[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 10.11.2010

COM(2010) 649 τελικό

2010/0318 (COD)

Πρόταση

ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

σχετικά με την τροποποίηση του κανονισμού (ΕΚ) αριθ. 55/2008 του Συμβουλίου για τη χορήγηση αυτόνομων εμπορικών προτιμήσεων στη Δημοκρατία της Μολδαβίας

ΑΙΤΙΟΛΟΓΙΚΗ ΕΚΘΕΣΗ

1. ΠΛΑΙΣΙΟ ΤΗΣ ΠΡΟΤΑΣΗΣ

Η Δημοκρατία της Μολδαβίας (εφεξής «Μολδαβία») αντιμετωπίζει δυσκολίες στις εξαγωγές των κρασιών της σε ορισμένες από τις παραδοσιακές αγορές της, οι οποίες απειλούν την οικονομική της ανάκαμψη και τη διαδικασία μεταρρύθμισης που επιδιώκεται σθεναρά από την κυβέρνηση της Μολδαβίας.

Έτσι, η Μολδαβία αναγκάστηκε να ζητήσει από την Ευρωπαϊκή Ένωση τον Ιούλιο του 2010 να αυξήσει την ποσόστωση δασμολογικής ατέλειας για το κρασί στο πλαίσιο αυτόνομων εμπορικών προτιμήσεων, που χορηγήθηκαν στη Μολδαβία με τον κανονισμό (EΚ) 55/2008 του Συμβουλίου, της 21ης Ιανουαρίου 2008[1]. Ο γεωργικός τομέας αντιπροσωπεύει περίπου 40 % της οικονομίας της Μολδαβίας και ο οινοπαραγωγικός τομέας είναι σημαντικός κλάδος της οικονομίας, στον οποίο απασχολούνται περίπου 300 000 άνθρωποι (ένα τέταρτο του εργαζόμενου πληθυσμού), οι οποίοι ζουν κυρίως σε αγροτικές περιοχές και καλλιεργούν μικρομεσαίους οικογενειακούς κλήρους.

Προκειμένου να υποστηριχθεί η οικονομική ανάκαμψη της Μολδαβίας και να δοθεί μια θετική προοπτική στους εργαζόμενους στην οινοβιομηχανία της Μολδαβίας, προτείνεται να αυξηθούν οι ποσοστώσεις δασμολογικής ατέλειας για το κρασί το 2011 από 100 000 εκατόλιτρα (hl) στα 150 000 hl, το 2012 από 120 000 hl στα 180 000 hl, και από το 2013 και μετά στα 240 000 hl ετησίως. Το επίπεδο της προτεινόμενης αύξησης βασίζεται στο γεγονός ότι η Μολδαβία εξαντλούσε συστηματικά τις υφιστάμενες ποσοστώσεις και το δυναμικό του τομέα για τη βελτίωση της κάλυψης εξειδικευμένων τμημάτων των αγορών στην ΕΕ, ενώ ταυτόχρονα το επίπεδο της αύξησης δεν αποσταθεροποιεί την οινοβιομηχανία της ΕΕ. Αναμένεται ότι ο οινοπαραγωγικός τομέας θα εξακολουθήσει να βελτιώνει την ποιότητα των κρασιών του.

Επειδή ο κανονισμός (EΚ) αριθ. 55/2008 λήγει στις 31 Δεκεμβρίου 2012, και επειδή είναι σημαντικό να εξασφαλιστεί η ασφάλεια δικαίου για παραγωγούς, εξαγωγείς και εισαγωγείς, προτείνεται να παραταθεί η ισχύς του κανονισμού (EΚ) αριθ. 55/2008 του Συμβουλίου για άλλα τρία χρόνια μέχρι τις 31 Δεκεμβρίου 2015. Πρόκειται για ένα εύλογο χρονικό πλαίσιο, λαμβάνοντας υπόψη τις προοπτικές για τη μελλοντική επίτευξη εκτενούς και ολοκληρωμένης ζώνης ελεύθερων συναλλαγών (DCFTA) μεταξύ της ΕΕ και της Μολδαβίας. Ο κανονισμός (EΚ) αριθ. 55/2008 προβλέπει επίσης προτιμησιακές δασμολογικές ποσοστώσεις και για άλλα προϊόντα εκτός του κρασιού. Αφού αξιολογήθηκε η κατάσταση σε διάφορους τομείς που καλύπτονται από τις ποσοστώσεις, προτάθηκε να συνεχιστεί η προοδευτική αύξηση ορισμένων εξ αυτών των άλλων ποσοστώσεων για τα επίπεδα που επισημαίνονται στον πίνακα 1 στο παράρτημα της παρούσας απόφασης.

2. ΝΟΜΙΚΗ ΒΑΣΗ ΤΗΣ ΠΡΟΤΑΣΗΣ

Τη νομική βάση για την πρόταση αποτελεί το άρθρο 207 παράγραφος 2 της συνθήκης για τη λειτουργία της Ευρωπαϊκής Ένωσης.

3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

Ο προτεινόμενος κανονισμός δεν συνεπάγεται δαπάνες που επιβαρύνουν τον προϋπολογισμό της ΕΕ. Καθώς το γενικό επίπεδο των εισαγωγών από τη Μολδαβία αντιστοιχεί μόλις στο 0,04% όλων των εισαγωγών στην ΕΕ, δεν αναμένεται το περαιτέρω άνοιγμα της αγοράς να δημιουργήσει αρνητικές επιπτώσεις για την ΕΕ. Σήμερα το 90% περίπου όλων των εισαγωγών από τη Μολδαβία εισάγονται ατελώς στην ΕΕ.

Οι πρόσθετες ποσοστώσεις δασμολογικής ατέλειας που προτείνονται για τα έτη 2011 έως 2015 θα έχουν συνέπεια μια μικρή απώλεια σε δασμολογικά έσοδα μόνον για το έτος 2011. Για τα έτη 2012 έως 2015 δεν υπάρχουν απώλειες δασμολογικών εσόδων, αφού ο σημερινός όγκος εξαγωγών από τη Μολδαβία όλων των προϊόντων που καλύπτονται από ποσοστώσεις δασμολογικής ατέλειας καλύπτεται από το επίπεδο αυτών των ποσοστώσεων για το 2012. Τα υποθετικά έσοδα που θα μπορούσαν να προκύψουν από μελλοντικές εξαγωγές δεν θεωρούνται ως απώλεια δασμολογικών εσόδων.

2010/0318 (COD)

Πρόταση

ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

σχετικά με την τροποποίηση του κανονισμού (ΕΚ) αριθ. 55/2008 του Συμβουλίου για τη χορήγηση αυτόνομων εμπορικών προτιμήσεων στη Δημοκρατία της Μολδαβίας

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 2,

την πρόταση της Ευρωπαϊκής Επιτροπής,

Κατόπιν διαβίβασης του σχεδίου νομοθετικής πράξης στα εθνικά κοινοβούλια,

Αποφασίζοντας σύμφωνα με τη συνήθη νομοθετική διαδικασία,

Εκτιμώντας τα ακόλουθα:

(1) Ο κανονισμός (EΚ) αριθ. 55/2008[2] του Συμβουλίου τέθηκε σε ισχύ στις 31 Ιανουαρίου 2008 και εφαρμόζεται από την 1η Μαρτίου 2008. Με τον εν λόγω κανονισμό θεσπίστηκε ειδικό καθεστώς αυτόνομων εμπορικών προτιμήσεων (ΑΕΠ) για τη Δημοκρατία της Μολδαβίας (στο εξής «Μολδαβία»). Ο κανονισμός παρέχει σε όλα τα προϊόντα καταγωγής Μολδαβίας ελεύθερη πρόσβαση στις αγορές της Ευρωπαϊκής Ένωσης, με εξαίρεση ορισμένα αγροτικά προϊόντα που παρατίθενται στο παράρτημα I του κανονισμού και για τα οποία προβλέπονται περιορισμένες παραχωρήσεις είτε υπό τη μορφή απαλλαγής από τελωνειακούς δασμούς εντός του ορίου των δασμολογικών ποσοστώσεων ή μείωσης των τελωνειακών δασμών.

(2) Στο πλαίσιο της Ευρωπαϊκής Πολιτικής Γειτονίας (EΠΓ), του σχεδίου δράσης ΕΠΓ ΕΕ-Μολδαβία και της ανατολικής εταιρικής σχέσης, η Μολδαβία ενέκρινε φιλόδοξο θεματολόγιο για πολιτική σύνδεση και περαιτέρω οικονομική ενσωμάτωση με την Ένωση. Οι διαπραγματεύσεις σχετικά με μια νέα συμφωνία σύνδεσης άρχισαν τον Ιανουάριο 2010. Η Μολδαβία σημειώνει επίσης μεγάλη πρόοδο στην προσέγγιση των κανονιστικών ρυθμίσεων για τη σύγκλιση με τη νομοθεσία και τα πρότυπα της ΕΕ και στην προετοιμασία των μελλοντικών διαπραγματεύσεων εκτενούς και ολοκληρωμένης ζώνης ελεύθερων συναλλαγών (DCFTA) μεταξύ της ΕΕ και της Μολδαβίας, στο πλαίσιο της μελλοντικής συμφωνίας σύνδεσης.

(3) Κάθε χρόνο από την εφαρμογή του κανονισμού (EΚ) αριθ. 55/2008 και εξής, η δασμολογική ποσόστωση για το κρασί είχε πλήρως εξαντληθεί μήνες πριν από το τέλος του έτους.

(4) Η οικονομία της Μολδαβίας επηρεάζεται έντονα από τις αρνητικές επιπτώσεις της παγκόσμιας κρίσης του χρηματοπιστωτικού και του οικονομικού τομέα. Ο οινοπαραγωγικός τομέας απασχολεί 300 000 εργαζόμενους περίπου και οι εξαγωγές του κρασιού αποτελούν σημαντική πηγή εσόδων από εξαγωγές.

(5) Για να ενισχυθούν οι προσπάθειες της Μολδαβίας παράλληλα με την ΕΠΓ και την ανατολική εταιρική σχέση και να υπάρξει μια ελκυστική και αξιόπιστη αγορά για τις εξαγωγές της κρασιού, προτείνεται να αυξηθούν οι υφιστάμενες δασμολογικές ποσοστώσεις κρασιού για το έτος 2011 από 100 000 hl[3] στα 150 000 hl, για το έτος 2012 από 120 000 hl στα 180 000 hl, και από το έτος 2013 και μετά στα 240 000 hl ετησίως.

(6) Ο κανονισμός (ΕΚ) αριθ. 55/2008 εφαρμόζεται έως τις 31 Δεκεμβρίου 2012.

(7) Οι διαπραγματεύσεις για μια μελλοντική DCFTA μεταξύ της Ένωσης και της Μολδαβίας αποτελούν κοινό στόχο για την Ένωση και τη Μολδαβία, αν η Μολδαβία δείξει την ετοιμότητά της να διαπραγματευτεί και να στηρίξει τα αποτελέσματα ενός τέτοιου φιλόδοξου εγχειρήματος. Προκειμένου να υπάρχει επαρκής χρόνος για τις σωστές προετοιμασίες και τη διαπραγμάτευση μιας DCFTA, είναι αναγκαία η παράταση του κανονισμού (EΚ) αριθ. 55/2008 και μετά την 31η Δεκεμβρίου 2012.

(8) Κρίνεται σκόπιμο να ληφθεί απόφαση σχετικά με την ανανέωση του κανονισμού (EΚ) αριθ. 55/2008 αρκετά πριν από την ημερομηνία λήξης του, έτσι ώστε οι οικονομικοί παράγοντες της Μολδαβίας να έχουν στη διάθεσή τους εγκαίρως διαφανές και προβλέψιμο καθεστώς συναλλαγών για τις εξαγωγές τους προς την Ένωση και μετά την 31η Δεκεμβρίου 2012. Η ισχύς του εν λόγω κανονισμού πρέπει, επομένως, να παραταθεί πλέον μέχρι τις 31 Δεκεμβρίου 2015.

(9) Με βάση την εμπειρία που αποκτήθηκε στο πλαίσιο του παρόντος συστήματος αυτόνομων εμπορικών προτιμήσεων (AΕΠ), και προκειμένου να υποστηριχθεί περαιτέρω η ανάπτυξη της οικονομίας της Μολδαβίας και η διαδικασία προσέγγισης των κανονιστικών ρυθμίσεων για τη σύγκλιση με τη νομοθεσία και τα πρότυπα της ΕΕ στο πλαίσιο της ανατολικής εταιρικής σχέσης, είναι σκόπιμο να επανεξεταστεί το επίπεδο των δασμολογικών ποσοστώσεων ορισμένων προϊόντων που καλύπτονται από το σημερινό σύστημα ΑΕΠ .

(10) Για να διασφαλιστεί ο σεβασμός στις διεθνείς υποχρεώσεις της Ένωσης, οι προτιμήσεις που περιέχονται στον παρόντα κανονισμό πρέπει να εξαρτηθούν από τη συνέχιση ή την ανανέωση της ισχύουσας απαλλαγής από τις υποχρεώσεις του ΠΟΕ που έχει αναλάβει η Ευρωπαϊκή Ένωση.

(11) Ως εκ τούτου, ο κανονισμός (ΕΚ) αριθ. 55/2008 θα πρέπει να τροποποιηθεί αναλόγως,

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 55/2008 τροποποιείται ως εξής:

1. Στο άρθρο 16, το δεύτερο εδάφιο αντικαθίσταται από το ακόλουθο κείμενο:

«Ο παρών κανονισμός εφαρμόζεται μέχρι τις 31 Δεκεμβρίου 2015.

Οι προτιμήσεις που προβλέπονται στον παρόντα κανονισμό παύουν να ισχύουν, στο σύνολό τους ή εν μέρει, εάν οι προτιμήσεις που προβλέπονται στον παρόντα κανονισμό δεν επιτρέπονται στο σύνολό τους ή εν μέρει βάσει απαλλαγής που χορηγείται από τον Παγκόσμιο Οργανισμό Εμπορίου.

Η παύση αυτή των αποτελεσμάτων ισχύει από την ημέρα κατά την οποία δεν ισχύει πλέον η απαλλαγή.

Αρκετά πριν από την ημερομηνία αυτή, η Επιτροπή δημοσιεύει ανακοίνωση στην Επίσημη Εφημερίδα της Ευρωπαϊκής Ένωσης για να ενημερώσει τους ενδιαφερόμενους και τις αρμόδιες αρχές. Η ανακοίνωση προσδιορίζει ποιες προτιμήσεις που προβλέπονται από τον παρόντα κανονισμό δεν ισχύουν πλέον και την ημερομηνία από την οποία δεν ισχύουν οι προτιμήσεις.»

2. Ο πίνακας 1 του παραρτήματος Ι αντικαθίσταται από το κείμενο του παραρτήματος του παρόντος κανονισμού.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

ΠΑΡΑΡΤΗΜΑ

«ΠΑΡΑΡΤΗΜΑ I

ΠΡΟΪΟΝΤΑ ΤΑ ΟΠΟΙΑ ΥΠΟΚΕΙΝΤΑΙ ΣΕ ΠΟΣΟΤΙΚΑ ΟΡΙΑ Ή ΚΑΤΩΦΛΙΑ ΤΙΜΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 3

Με την επιφύλαξη των κανόνων για την ερμηνεία της Συνδυασμένης Ονοματολογίας, το κείμενο περιγραφής των εμπορευμάτων θεωρείται ότι έχει μόνον ενδεικτική αξία, δεδομένου ότι το προτιμησιακό καθεστώς καθορίζεται, στο πλαίσιο του παρόντος παραρτήματος, από το πεδίο εφαρμογής των κωδικών ΣΟ. Όταν των κωδικών ΣΟ προηγείται ένα «ex», το προτιμησιακό καθεστώς καθορίζεται με εφαρμογή του κωδικού ΣΟ και της αντίστοιχης περιγραφής από κοινού.

1. Προϊόντα που υπόκεινται σε ετήσιες ποσοστώσεις δασμολογικής ατέλειας

Γραμμή προϋπολογισμού | Έσοδα[4] | Περίοδος 12 μηνών που αρχίζει στις ηη/μμ/εεεε | 2011 |

Άρθρο 120 | Επίπτωση στους ίδιους πόρους (τελωνειακοί δασμοί) | -0,1 |

Κατάσταση μετά τη δράση |

2012 | 2013 | 2014 | 2015 |

Άρθρο 120 | - | - | - | - |

4. ΑΛΛΕΣ ΠΑΡΑΤΗΡΗΣΕΙΣ

Το 2008 οι δημοσιονομικές επιπτώσεις από την απώλεια που συνεπάγεται η χορήγηση στη Μολδαβία πρόσθετων αυτόνομων εμπορικών προτιμήσεων όσον αφορά τα δασμολογικά έσοδα, εκτιμάται ότι θα ανέλθει σε ακαθάριστο ποσό 1 500 000 ευρώ περίπου (καθαρό ποσό 1 125 000 ευρώ).

Οι πρόσθετες ποσοστώσεις δασμολογικής ατέλειας που προτείνονται για τα έτη 2011 έως 2015 θα έχουν συνέπεια απώλεια σε δασμολογικά έσοδα μόνον για το έτος 2011. Για τα έτη 2012 έως 2015 δεν θα υπάρχουν απώλειες δασμολογικών εσόδων, αφού ο σημερινός όγκος εξαγωγών από τη Μολδαβία όλων των προϊόντων που καλύπτονται από ποσοστώσεις δασμολογικής ατέλειας καλύπτεται από το επίπεδο αυτών των ποσοστώσεων για το 2012. Τα υποθετικά έσοδα που θα μπορούσαν να προκύψουν από μελλοντικές εξαγωγές δεν θεωρούνται ως απώλεια δασμολογικών εσόδων.

Οι συνολικές εισαγωγές κρασιού από τη Μολδαβία το 2009 ανήλθαν σε 111 082hl, οι οποίες υπερβαίνουν τις σημερινές ποσοστώσεις δασμολογικής ατέλειας για το 2011 κατά 11 082 hl, με αποτέλεσμα μια πιθανή απώλεια δασμολογικών εσόδων μικρότερη των 150 000 ευρώ, αν υπολογίσουμε με μέσο δασμό 13,1 ευρώ ανά hl.

11 082 hl * 13,1 ευρώ/hl = 145 174 ευρώ (108 881 ευρώ καθαρά επί των εσόδων).

Οι σημερινές ποσοστώσεις δασμολογικής ατέλειας για το 2012 των 120 000 hl καλύπτουν πλήρως το σημερινό επίπεδο εξαγωγών και συνεπώς δεν συνεπάγονται απώλεια δασμολογικού εσόδου το 2012 και μετά.

Το σύνολο των εισαγωγών σιταριού από το Μολδαβία το 2009 ανήλθε σε 38 232 τόνους, που εμπίπτει στο πλαίσιο των σημερινών ποσοστώσεων δασμολογικής ατέλειας για το 2012 των 50 000 τόνων και συνεπώς δεν συνεπάγεται απώλεια δασμολογικού εσόδου.

Το έτος 2009 οι ποσοστώσεις δασμολογικής ατέλειας για το κριθάρι και το καλαμπόκι υπήρχε ένα αχρησιμοποίητο υπόλοιπο 16,8 % και 11,9 % αντιστοίχως και εξακολουθούν, συνεπώς, να εμπίπτουν πλήρως στο πλαίσιο των σημερινών ποσοστώσεων δασμολογικής ατέλειας που καθορίστηκαν για το 2012 χωρίς, επίσης, να συνεπάγονται απώλεια δασμολογικών εσόδων.

[1] ΕΕ L 20 της 24.1.2008, σ. 1.

[2] ΕΕ L 20 της 24.1.2008, σ. 1.

[3] Εκατόλιτρα.

[4] Όσον αφορά τους παραδοσιακούς ιδίους πόρους (γεωργικοί δασμοί, εισφορές για τη ζάχαρη, τελωνειακοί δασμοί), τα ποσά που αναφέρονται πρέπει να είναι καθαρά, δηλαδή μεικτά ποσά μετά την αφαίρεση του 25 % του κόστους είσπραξης.